Jótetteitekkel ne hivalkodjatok - Imalánc.ro
Jótetteitekkel ne hivalkodjatok
17. június, 2020Igehirdetések No comments
Máté Evangéliuma 6, 1-6.16-18
Jézus bizonyos vallásos magatartásformákkal nem értett egyet. Három témát tömörít egybe. Ma is látni, találkozni olyan jótékonykodó szervezetekkel, alapítványokkal, amelyek a segítség fejében elvárják, hogy köszönetet mondjunk nekik. Ezzel még nem volna gond, de ha véletlenül elmarad a köszönet, akkor derül ki, hogy egyesek a reklám helyeként akarják jótékonykodásukat felhasználni. Jézus korában is létezhettek nagylelkű adakozók, de egyesek cserébe kikérték maguknak az első helyeket, és az általános elismerést. Az igazi adakozónak a megajándékozott öröme jelenti az elégtételt. Ezzel értésére adja a másiknak, hogy valóban együtt tud érezni vele, osztozni tud sorsában. A nagylelkű adakozó már rég megértette, hogy minden jó felülről érkezik.
A másik igen fontos téma az imádság. Arra figyelmeztet bennünket, hogy kerüljük a mantra alapú, sokat ismétlődő szövegeket. Isten egyszerű szavakból is megérti, mi az amire szükségünk van, és ha jónak látja, akkor meg is adja azt.
A böjtölés nem volt szigorúan szabályozva. Ebben mindenkinek szabad mozgása volt, csak a kiengesztelődés napján tartottak böjtöt. A böjt akkor éri el célját, amikor nagyobb szeretetre, emberségre vezet, másképpen csak fakírkodás, önsanyargatás. A böjt célja, hogy közelebb kerüljünk Istenhez és embertársainkhoz.